હૉરર ફિલ્મ ‘મુંબઈ ૧૨૫ KM’માં એક રાતની વાત છે. મુંબઈથી પુણે જવા માટે નીકળેલા પાંચ ફ્રેન્ડ્સને મુંબઈ-પુણે હાઇવે પર એક એવો અનુભવ થાય છે જે અનુભવના બાર કલાક તે બધાની લાઇફ બદલાવી નાખે છે. નવી જનરેશનના આ પાંચ ફ્રેન્ડ્સ ક્યારેય ભૂતપ્રેત, ચૂડેલ-ડાકણમાં નથી માનતા; પણ મજાકમસ્તી કરવા માટે નીકળ્યા પછી તેમને રાતે આ હાઇવે પર ચૂડેલ ભટકાય છે. એક્સપ્રેસ હાઇવેને બદલે સ્ટેટ હાઇવેથી આગળ વધી રહેલા આ ફ્રેન્ડ્સને જ્યારે અગોચરનો અનુભવ થાય છે ત્યારે તેમનો પરસેવો છૂટી જાય છે અને પુણે જવાને બદલે હેમખેમ ત્યાંથી નીકળવા માટેનાં હવાતિયાં મારવાં શરૂ કરે છે.ફિલ્મમાં પાકિસ્તાનની વિવાદાસ્પદ ઍક્ટ્રેસ વીના મલિક અને ટીવી-સ્ટાર કરણવીર બોહરા છે.